‘Besope’ paramedikus stamp polisieman se motorArgieffoto ŉ Paramedikus is Dinsdagoggend omstreeks 07:30 in Stockweg in Mitchells Plain in Kaapstad in hegtenis geneem nadat hy vermoedelik onder die invloed van alkohol bestuur en in ŉ privaat voertuig van ŉ polisiebeampte vasgery het. Robert Daniels, woordvoerder van die Wes-Kaapse nooddienste, het gesê die voorval word in ŉ baie ernstige lig beskou en ŉ volledige ondersoek is van stapel gestuur oor die bewerings. “Hangende die uitslag van die ondersoek sal die personeellid dissiplinêr verhoor word en stappe sal gedoen word indien nodig.”